
Narvas Aleksander Puškini tänav 33 asuva ruumi 

tasuta kasutusse andmine (Vene Kultuuriselts NADEŽDA)

1. ASJAOLUD JA MENETLUSE KÄIK

Narva Linnavalitsuse Linnavara- ja Majandusametile saabus taotlus Vene Kultuuriseltsilt NADEŽDA, registrikood 80189974, juhatuse liige Albina Pugatšenko, milles palutakse anda tasuta kasutusse Narvas Aleksander Puškini tänav 33  hoone 3. korrusel asuv ruum nr 95 mittetulundusühingu tegevuse laiendamiseks.

Ruumi üldpind
  
20,2 m2
Arvestuslik üüritasu

14,93 eurot kuus

Oma taotlust täiendava ruumi eraldamiseks põhjendab Vene Kultuuriseltsi NADEŽDA sellega, et mittetulundusühingus on üle 320 liikme ning olemasolevatest ruumidest neile ei piisa.
Käesoleval ajal kasutab Vene Kultuuriselts NADEŽDA tasuta kasutuslepingu alusel samas hoones 3. korrusel asuvaid ruume üldpinnaga 69,0 m2.

Vene Kultuuriselts NADEŽDA taotlust arutati Narva Linnavalitsuse linnavarakomisjoni 15.02.2012. a koosolekul (protokoll nr 2) ning otsustati:

1. Soovitada anda MTÜ-le Vene Kultuuriselts NADEŽDA, registrikood 80189974, avalikku enampakkumist korraldamata tasuta kasutusse Narvas Aleksander Puškini tänav 33 hoones 3. korrusel asuv ruum nr 95 üldpinnaga 20,2 m2 mittetulundusühingu tegevuse korraldamiseks.

2. Narva Linnavalitsuse Linnavara- ja Majandusametil esitada punktis 1 toodud otsus Narva Linnavalitsuse istungile korralduse vastuvõtmiseks.

Narva Linnavolikogu 17.03.2005. a määruse nr 14/52 “Linnavara kasutusse andmise kord” (edaspidi ka Kord) punkti 5.1.3 alapunkti b) alusel otsustab kasutusse andmise määramata ajaks kohaliku omavalitsuse asutus tema bilansis oleva vara suhtes. Korra punkt 621 sätestab, et Korra punktis 5 kinnisasja kohta sätestatut kohaldatakse hoonetele, nende osadele või rajatistele, sõltumata sellest, kas tegemist on kinnisasja olulise osa või vallasasjaga. Korra punktide 46.4 ja 7.2.3 alusel võib avaliku enampakkumiseta või eelläbirääkimistega pakkumiseta anda kasutusse linnavara, mis antakse kasutusse mittetulundusühingutele. Korra punkt 47 sätestab, et linnavara enampakkumiseta kasutusse andmise otsustus võetakse vastu Korra punkti 5 (punkt 5.1.3. b)) alusel. 

Vastavalt Korra punktides 7.2 ja 7.2.3 sätestatu alusel võib linnavara mittetulundusühingutele määramata ajaks tasuta kasutusse anda linnavalitsuse korraldusega. 
Korra punkti 49 kohaselt sõlmib linna nimel kasutuslepingu kohaliku omavalitsuse asutus, kelle bilanssi nimetatud linnavara kuulub. Antud juhul sõlmib Narva linna nimel tasuta kasutamise lepingu Narva Linnavalitsuse Linnavara- ja Majandusamet, kes on Aleksander Puškini tänav 33 hoone bilansiline valdaja.

Korra punkti 55. alusel tuleb linnavara tasuta kasutusse andmise kohta avaldada kuulutus kohalikus ajalehes.

2. ÕIGUSLIKUD ALUSED

Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
Narva Linnavolikogu 21.06.2005 määruse nr 20/57 „Linnavara eeskiri” (edaspidi ka Eeskiri) punkti 48 kohaselt Narva linna omandis oleva vallasvara ja kinnisvara teisele isikule üürilepingu, rendilepingu või tasuta kasutamise lepingu alusel üleandmise korra sätestab Narva Linnavolikogu.
Narva Linnavolikogu 17.03.2005. a määruse nr 14/52 “Linnavara kasutusse andmise kord” (edaspidi ka Kord) punktides 7.2 ja 7.2.3 sätestatu alusel võib linnavara mittetulundusühingutele määramata ajaks tasuta kasutusse anda linnavalitsuse korraldusega.

3. OTSUS

3.1. Anda MTÜ-le Vene Kultuuriselts NADEŽDA, registrikood 80189974, määramata ajaks tasuta kasutusse Narvas Aleksander Puškini tänav 33 hoones 3. korrusel asuv ruum nr 95 üldpinnaga 20,2 m2 mittetulundusühingu tegevuse korraldamiseks.

3.2. Narva Linnavalitsuse Linnavara- ja Majandusametil sõlmida MTÜ-ga Vene Kultuuriselts NADEŽDA punktis 3.1 nimetatud ruumi tasuta kasutusleping.

3.3. Narva Linnavalitsuse Linnavara- ja Majandusametil avaldada kuulutus vara tasuta kasutusse andmise kohta kohalikus ajalehes.

4. RAKENDUSSÄTTED

4.1. Narva Linnavalitsuse Linnavara- ja Majandusametil teha korraldus teatavaks MTÜ-le Vene Kultuuriselts NADEŽDA.

4.2. Korraldus jõustub seadusega sätestatud korras.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

